CELEX: 62013TN0307
Language: el
Date: 2013-06-04 00:00:00
Title: Υπόθεση T-307/13: Προσφυγή της 4ης Ιουνίου 2013 — Capella κατά ΓΕΕΑ — Oribay Mirror Buttons (ORIBAY)

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/54
            
         Προσφυγή της 4ης Ιουνίου 2013 — Capella κατά ΓΕΕΑ — Oribay Mirror Buttons (ORIBAY)
   (Υπόθεση T-307/13)
   2013/C 207/90
   Γλώσσα του δικογράφου της προσφυγής: γερμανική
   
      Διάδικοι
   
   
      Προσφεύγουσα: Capella EOOD (Σόφια, Βουλγαρία) (εκπρόσωπος: M. Holtorf, Rechtsanwalt)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Oribay Mirror Buttons, SL (San Sebastián, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 22ας Μαρτίου 2013, στην υπόθεση R 164/2012-4·
            
         
               —
            
            
               να κηρύξει την αντίδικο ενώπιον του τμήματος προσφυγών έκπτωτη των δικαιωμάτων της επί του κοινοτικού σήματος «ORIBAY ORIginal Buttons for Automotive Industry», καταχωρισμένου υπ’ αριθ. 003611282, για προϊόντα και υπηρεσίες
               
                           —
                        
                        
                           της κλάσεως 12: Οχήματα και εξαρτήματα οχημάτων μη περιλαμβανόμενα σε άλλες κλάσεις, εξαιρουμένων των εξαρτημάτων για παράθυρα και παρμπρίζ οχημάτων· και
                        
                     
                           —
                        
                        
                           της κλάσεως 37: Οικοδομικές εργασίες· επισκευές και συντήρηση· και
                        
                     
         
               —
            
            
               να καταδικάσει το καθού στα δικαστικά έξοδα, περιλαμβανομένων των εξόδων της διαδικασίας ενώπιον του τμήματος προσφυγών.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα ως προς το οποίο ζητείται η έκπτωση του δικαιούχου εκ των δικαιωμάτων του: Εικονιστικό σήμα το οποίο περιέχει τα λεκτικά στοιχεία «ORIBAY ORIginal Buttons for Automotive Industry», για προϊόντα και υπηρεσίες των κλάσεων 12, 37 και 40 — κοινοτικό σήμα αριθ. 3 611 282
   
      Δικαιούχος του κοινοτικού σήματος: Oribay Mirror Buttons, SL
   
      Αιτούσα την έκπτωση του δικαιούχου του κοινοτικού σήματος: Η προσφεύγουσα
   
      Απόφαση του τμήματος ακυρώσεως: Η αίτηση για κήρυξη έκπτωσης έγινε εν μέρει δεκτή
   
      Απόφαση του τμήματος προσφυγών: Η προσφυγή έγινε δεκτή και η ως άνω αίτηση απορρίφθηκε στο σύνολό της
   
      Προβαλλόμενοι ισχυρισμοί: Παράβαση του άρθρου 51, παράγραφος 1, στοιχείο α', του κανονισμού 207/2009, παράβαση του άρθρου 56 του κανονισμού 207/2009, σε συνδυασμό με τον κανόνα 37, στοιχείο α', περίπτωση iii, του κανονισμού 2868/95, καθώς και παράβαση του άρθρου 57, παράγραφος 2, του κανονισμού 207/2009